Nr. L 62/18 De Europæiske Fællesskabers Tidende 3. 3. 84 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 30. november 1983 om den belgiske regerings støtteprojekt til fordel for en kemofiberproducent (Kun den franske og den nederlandske udgave er autentiske) (84/111/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger, jf. artikel 93, under henvisning til disse bemærkninger, og ud fra følgende betragtninger : Ved skrivelse af 20. juli 1983, som Kommissionen modtog den 25. juli 1983, anmeldte den belgiske rege- ring sine planer om at yde støtte til en konkursramt kemofiberproducent i Zwijnaarde; støtten skulle andrage 725 mio bfr., hvoraf 550 mio bfr. skulle udbe- tales den 1. januar 1984; som led i støtteprojektet skulle Socobesom (Ko6peratievenvennootschap voor Bedrijfsomschakeling, der er et datterselskab af NIM, Nationale investeringsmaatschappij) overtage en majo- ritetsaktiepost i en nyoprettet virksomhed, hvor en stor privat tekstilkoncern, der først og fremmest er beskæf- tiget med produktion af gulvtæpper, skulle overtage en minoritetsaktiepost på 200 mio bfr. og forestå redningsaktioner., idet koncernen ved hjælp af en del af støtten skulle foretage en række investeringer med henblik på at opretholde den konkursramte virksom- heds nylonproduktion ; en yderligere del af støtten skulle anvendes dels til omstilling af en del af anlægget i Zwijnaarde, således at der blev skabt produktionskapacitet for PVC-gulvbelægning, der ikke er et tekstilprodukt, dels til modernisering og forøgelse af den bestående produktionskapacitet for polymer 6-6; endelig agtede den pågældende private tekstilkoncern at indrette et stort center for salg af sine gulvtæpper i den konkursramte virksomheds anlæg i Zwijnaarde, der skulle købes ved hjælp af den resterende del af støtten ; før anmeldelsestidspunktet havde Kommissionen modtaget klager fra flere af de øvrige medlemsstaters regeringer og fra nogle erhvervsorganisationer, og på grundlag heraf havde den ved telex af 2. juni, 22. juni og 12. juli 1983 erindret den belgiske regering om, at den i henhold til EØF-traktatens artikel 93, stk. 3, var forpligtet til at anmelde støtteforanstaltninger på forhånd ; ved skrivelse af 28. juli 1983 anerkendte Kommis- sionen modtagelsen af anmeldelsen ; den 68. august 1983 indledte Kommissionen proceduren efter EØF-traktatens artikel 93, stk. 2, første punktum, med hensyn til den påtænkte støtte, da den fandt, at støtten kunne påvirke samhandelen mellem medlemsstaterne på en måde, der stred mod den fælles interesse, og derfor var uforenelig med fællesmarkedet ;